kardosdrur/scandi-wiki huggingface dataset:
Keila i Estland

Keila (tysk Kegel) er ein by og ein kommune i Harju maakond nordvest i Estland. Byen har litt over  innbyggjarar.

Keila har truleg opphav frå mellomalderen og fekk byrettar 1. mai 1938.

Keila har ein stasjon på jernbanelinja Elektriraudtee.

Folketal 

I følgje folketeljinga i 2000 var det 9388 innbyggjarar her. 82,8 % var estlendingar, 12,1 % russarar, 1,8 % ukrainarar, 0,9 % finnar, 0,7 % kviterussarar, 0,2 % litauarar, 0,1 % polakkar, 0,1 % tatarar, 0,1 % tyskarar og 0,1 % latviarar.

Galleri

Kjelder 

 Denne artikkelen bygger på «Keila» frå , den 8. april 2009.

Bakgrunnsstoff 

Byar i Estland
Kommunar i Estland
Harju maakond
Strutsefuglar

Strutsefuglar (engelsk ratite) er ei gruppe av fugleartar utan flygeevne med uklår taksonomisk rangering innanfor overordenen Paleognathae. Den biologiske systematikken for strutsefuglar er under endring. Tidlegare var omgrepet strutsefuglar assosierte med den biologiske ordenen Struthioniformes som samla artar utan flygeevne i Paleognathae. Struthioniformes har nyleg blitt omdefinert til å halde berre strutsefamilien Struthionidae. Paleognathae samlar både strutsefuglar og dei flygedyktige tinamuar, Tinamidae. Til forskjell frå dei andre fugleartane som ikkje flyg, så manglar strutsefuglane brystbeinskam på brystbeinet, sternum. Utan brystbeinskam til feste for vengemusklar, så ville ikkje desse fuglane kunne flyge sjølv om dei hadde utvikla venger. 

Nyare forsking har indikert at strutsefuglar er ei parafyletisk gruppe, at dei flygedyktige tinamuar, Tinamidae passar inn i gruppa, og at tinamuar er ei systergruppe til dei nyleg utdøydde moafuglane. 
Dette medfører dessutan at manglande flygeevne er ein eigenskap som utvikla seg uavhengig og fleire gonger i ulike utviklingslinjer innanfor Paleognathae.

Strutsefuglane har opphav frå Gondwana. Store delar av det som tidlegare var Gondwana har i dag strutsefuglar, eller har hatt strutsefuglar i fortida.

Oversyn 
Strutsefuglar er alle ordenar av fuglar i Paleognathae utan flygeevne.

Grupper med nolevande artar 
 
Orden Struthioniformes - Strutsar
Struthionidae
Slekt Struthio
 Slettestruts, Struthio camelus, Common Ostrich, Linné, 1758, (LC)
 Somalistruts, Struthio molybdophanes, Somali Ostrich, Reichenow, 1883, (VU)

Orden Rheiformes - Nanduar
Rheidae
Slekt Rhea
 Stornandu, Rhea americana, Greater Rhea, NT, Linné, 1758
 Fjellnandu, Rhea pennata, Lesser Rhea, LC, d'Orbigny, 1834

Orden Apterygiformes - Kiviar
Apterygidae
Slekt Apteryx
 Sørbrunkivi, Apteryx australis, Southern Brown Kiwi, VU, Shaw, 1813
 Nordbrunkivi, Apteryx mantelli, North Island Brown Kiwi, EN, Bartlett, 1851
 Okaritokivi, Apteryx rowi, Okarito Brown Kiwi, EN, Tennyson et al., 2003
 Dvergkivi, Apteryx owenii, Little Spotted Kiwi, NT, Gould, 1847
 Flekkivi, Apteryx haastii, Great Spotted Kiwi, VU, Potts, 1872

Orden Casuariiformes - Kasuarfuglar
Casuariidae
Slekt Casuarius
 Toflikkasuar, Casuarius casuarius, Southern Cassowary, VU, Linné, 1758
 Dvergkasuar, Casuarius bennetti, Dwarf Cassowary, NT, Gould, 1857
 Einflikkasuar, Casuarius unappendiculatus, Northern Cassowary, VU, Blyth, 1860
Slekt Dromaius
 Emu, Dromaius novaehollandiae, Emu, LC, Latham, 1790

Grupper med berre utdøydde artar 

Elefantfuglar (Aepyornithiformes) var tre til fire artar som levde på Madagaskar.

Moafuglar (Dinornithiformes) var ni artar i seks slekter på New Zealand.

Biletgalleri

Kjelder 

Denne artikkelen er basert på ei omsetjing av innleiinga til artikkelen Ratite frå Engelsk Wikipedia slik han var 21. desember 2014

 Referansar

Fuglar etter klassifisering
Windows 95

Windows 95 var eit operativsystem utgjeve av Microsoft den 24. august 1995. Før utgjevinga vart det omtala både som Windows 4 og det interne kodenamnet Windows Chicago. Windows 95 var den fyrste versjonen av Microsoft Windows som hadde oppgåvelinje, startknapp og tilgang til Internett. 

Windows erstatta forgjengaren Windows 3.1. Skilnadane mellom dei to utgåvene var store. Windows 3.11 og tidlegare utgåver, var operativmiljø som kjøyrde oppå MS DOS, medan den nye utgåva var eit sjølvstendig operativsystem integrert med MS DOS 7.0.

Windows 95 vart etterfølgd av Windows 98 den 25. juni 1998. Microsoft avslutta vanleg brukarstøtte for Windows 95 den 31. desember 2000. Som Windows NT 3.51 hadde Windows 95 berre eitt år med forlenga støtte, som tok slutt 31. desember 2001.

Utgåver

Kjelder

Microsoft Windows
Windows 98

Windows 98 var eit operativsystem utgjeve av Microsoft den 25. juni 1998. Windows 98 etterfølgde forgjengaren Windows 95 og gjekk under kodenamnet Memphis, medan det vart utvikla. Ei oppdatering av Windows 98, kalla Second edition (eller berre SE) vart lansert i 1999, før operativsystemet vart erstatta av Windows ME i september 2000.

Utgåver

Kjelder

Microsoft Windows
Eirene

Eirene, eller Irene (Εἰρήνη, gresk for 'fred') var gudinne for fred i gresk mytologi. Ifølge nokre tradisjonar var ho ei av dei tre horaiene ('timane'), gudinnene som styrte dagleglivet. Dei to søstrene hennar heitte Eunomia og Dike, og dei var døtrer av Zevs og Themis.

Eirene var ei personleggjering av fred. Ho blei avbilda i kunst som ei vakker ung kvinne som bar eit overflodshorn, septer og ein fakkel eller eit drikkekar kalla rhyton. 

Eit kjent verk av Kephisodotos den eldre (ca 370 f.Kr.) viser Eirene som ber barnet Plutos, guden for rikdomm, på armen. Statuen stod ein gong på agoraen i Aten, og er sidan gått tapt. Ein romersk kopi finst ved Glyptothek i München.

Kvinnenamnet Irene og det tilsvarande mannsnamnet Ireneus, som hjå Ireneus av Lyon, kjem frå denne gudinna.

Pax (latin for 'fred') var den romerske gudinna som tilsvarte Eirene.

Kjelder 

 Denne artikkelen bygger på «Eirene» frå , og «Eirene (gresk gudinne)» frå  den 10. april 2009.

Bakgrunnsstoff 

 theoi.com: Eirene

Greske gudar
Fredssymbol
Personifikasjonar
Fort Lauderdale

Fort Lauderdale er ein by i delstaten Florida i USA. Byen er fylkessete for Broward County i den søraustlege delen av delstaten.

Byen er kjend som turiststad.

Fort Lauderdale vart grunnlagt i 1911.

Bakgrunnsstoff 

Byar i Florida
Busetnader grunnlagde i 1911
Himmelblå

Himmelblå er ein norsk dramaserie produsert av NRK Drama. Serien er hovudsakleg spelt inn på Ylvingen i Nordland, som også er der mesteparten av handlinga går føre med.

Himmelblå hadde premiere 7. september 2008 på NRK1. Serien vann klassen beste TV-drama under Gullruten 2009. I tillegg vann Lena Kristin Ellingsen frå serien klassen beste kvinnelege skodespelar under same utdelinga.

Den norske serien byggjer på Two Thousand Acres of Sky som blei vist på BBC1 frå 2001 til 2003. Denne blei skriven av Timothy Prager og produsert av Adrian Bate

Handlinga 
Serien handlar om eit lite øysamfunn i Nord-Noreg, Ylvingen. Skolen på øya har for få elevar til at det kan sikrast vidare drift. Derfor set lokalbefolkninga inn ein annonse i VG og søkjer etter ein etablert familie med barn i skolepliktig alder. I Oslo jobbar aleinemora Marit (Line Verndal) som kokke med mykje kveldsarbeid. Ho vil nytte høvet til å starte eit nytt liv med eiga verksemd der. Kim blir med som fiktiv «ektemann». På Ylvingen startar ho pensjonatet Himmelblå.

Produksjon 
Eva Dahr var konseptuerande regissør for serien. Dei andre regissørane var Vibeke Ringen, Anne Sewitsky, Tor Tørstad og Mathias Calmeyer. Manuset er skrive av Kathrine Haugen, Sissel Haugen, Lasse Nederhoed, Anne Sewitsky og Mathias Calmeyer. Margrete Kåset har vore manusredaktør. Sjefsfotografar har vore Helge Semb, Hans Erik Lindbom , Christine Heitmann og Leif O. Bergundhaugen, og musikken er laga av Martin Horntvedt. Produsentar for serien var Tore Bergstrøm og Vegard Stenberg Eriksen, lineproducarar Inger Vatne og Cecilie Nordstrøm. Prosjektsjef for serien og initiativtakar var Petter Wallace. Dramasjef var Hans Rossine.

Sjølv om både innspeling og handling er lagt til Ylvingen på Helgeland, snakkar skodespelarane ikkje helgelandsdialekt, men eit standard nordnorsk talemål, tilpassa dialektar lenger nordfrå.

Premiere 
Premieren vart send søndag 7. september 2008 med to episodar første dag. Den første episoden vart sett av 922 000 sjåarar, mens episode to som gjekk rett etterpå, hadde 1 099 000 sjåarar, noko som var rekordtal for ein norsk dramaseriepremiere etter år 2000. 

Sjåartala nådde i den 
siste episoden som vart send på NRK1 søndag 22. mars 2009 1 309 000.

Kjelder 
 Denne artikkelen bygger på «Himmelblå» frå , den 14. mai 2009.

Referansar

Bakgrunnsstoff 
 NRKs nettsider om Himmelblå
 BBCs Two Thousand Acres of Sky

Norske fjernsynsseriar
NRK
Fjernsynsseriar frå 2000-åra
Vega kommune
Pensacola i Florida

Pensacola er ein by i delstaten Florida i USA. Byen ligg nordvest ved Pensacola Bay og er heimehamn til mange av skipa i den amerikanske marinen. Pensacola er òg fylkessete for Escambia County.

Byen har om lag 54 283 innbyggjarar fordelt på 58.8 km².

Bakgrunnsstoff 

Byar i Florida
Busetnader grunnlagde i 1559
Spotify

Spotify (samantrukke av spot og identify ) er eit svensk rettigheitsverna musikkstreamingprogram som gjev brukarane høve til å lytta til eit internettbasert lydbibliotek.

Historie
Spotify har vorte utvikla sidan 2006 av ei gruppe ved Spotify AB i Stockholm. Firmaet Spotify vart etablert av Daniel Ek og Martin Lorentzon, delgrunnleggjar av TradeDoubler, i Stockholm. Selskapet er lokalisert i Storbritannia og Sverige.

Spotify lèt folk strøyma musikk blant eit massivt utval songar via nettstaden eller appen deira. Dei tilbyr mellom anna musikk frå mange av dei store plateselskapa; til dømes Universal, EMI og Warner Music. Strøymetenesta har tre ulike abonnement: Spotify Free, Spotify Premium og Spotify Family, fyrstnemnde er gratisversjonen med reklame.

Spotify Premium 
Ein kan kjøpa "Premium Membership" for ei månadsavgift på kroner 99 (NOK) og få tilgang til alle songar utan reklameavbrot, samt få betre lydkvalitet (320 kbps). Ein får òg høve til å høyra spelelister når ein ikkje er tilkopla internett (offline) via mobiltelefon og liknande. Ein kan høyra musikk så mykje ein vil og ein får ingen reklame.

Spotify Unlimited 
Tidlegare kunne ein kjøpa "Daypass" for 9 kroner (NOK), men det har vorte erstatta av "Unlimited" (49 kroner i månaden), som tilbyd tilgang til heile Spotify-biblioteket. Du kan ikkje høyra på musikk "offline" med Unlimited, men du slepp reklamen.

Spotify Free 
Om ein har ein invitasjon, kan ein få "Spotify Free". Då har ein tilgang til alle songane i Spotify-biblioteket, men vil få spelt reklame mellom songane, samt at det vert synt reklame i hovudvindauget.

Spotify Open 
Dette liknar Spotify Free, men er tilgjengeleg for alle (ingen invitasjon trengst). Til gjengjeld er det fastsett ei maksimal lyttegrense på 20 timar i månaden.

Kjelder 

 Denne artikkelen byggjer på «Spotify» frå , den 03. januar 2011. 
  oppgav desse kjeldene:

Bakgrunnsstoff 

 

Musikkprogramvare
Svenske føretak
Skipingar i 2007
La Cumbre på Galápagos

La Cumbre er ein vulkan på den ubebudde øya Fernandina i Galápagos-arkipelet i Ecuador. Vulkanen er den mest aktive i øygruppa og er 1476 meter høg. I april 2009 er vulkanen i utbrot etter eit opphald sidan mai 2005.

Vulkanar i Ecuador
Aktive vulkanar
Galápagosøyane
Postimees

Postimees er ei estisk dagsavis. Med eit opplag på mellom 61 000 og 72 000 er avisa, etter laussalsavisa SL Õhtuleht den største og viktigaste avisa i Estland. Postimees tyder ’postmann’.

Historie 
Med løyve frå Alexander II fekk Perno Postimees ehk Näddalileht trykkeløyve i 1856. Avisa kom ut i Pärnu i perioden mellom 1857 og 1863 som eit åttesiders vekeblad på estisk. Redaktør var Johann Voldemar Jannsen. Den andre estiskspråklege avisa som fekk trykkeløyve same år, Tartu-avisa Tallorahwa Postimees, gjekk inn etter berre to år.

I 1864 forlét Jannsen Perno Postimees, og gav i lag med forlagsmannen Laakman ut ei konkurrerande avis, Eesti Postimees, som snart vart meir populær enn Perno Postimees. Begge avisene var viktige i den nasjonale rørsla i siste halvpart av 1800-talet.

I 1882 selde Jannsen Eesti Postimees, som i dei neste tre åra vart redigert av Karl August Hermann. I 1884 kjøpte Karl August Hermann avisa sjølv, og la redaksjonen til Tartu.

Pärnu Postimees eksisterte fram til 1885. Under leiing av Hermann kom den nystarta avisa Postimees i Tartu som etterfølgjar til Pärnu-avisa, først som vekeavis (1886/87), deretter 1887–91 tre gonger i veka. I 1891 vart Postimees den første estiske dagsavisa. Både Eesti Postimees og Postimees var talerøyr for motstandarane av tsaren si russifisering av Estland. I 1896 selde Hermann Postimees til eit eigedomsselskap.

Medeigar vart òg den estiske journalisten og politikaren Jaan Tõnisson. Han vart gjennom Postimees ein sentral person i pressemiljøet i den sjølvstendige republikken Estland i 1918. Han var medeigar i avisa fram til 1930 og sjefredaktør i åra 1896 til 1935.

Då Estland vart okkupert av Sovjetunionen i juni 1940, som følgje av Molotov–Ribbentrop-pakta, vart òg pressefridomen avskaffa. Postimees kom då ut som eit talerør for kommunistane, og vart 28. september 1940 erstatta av avisa Tartu Kommunist fram til 24. juni 1941, då Estland vart okkupert av Tyskland under Operasjon Barbarossa. Under den tyske okkupasjonen av Estland, kom avisa ut frå 13. juli 1941 til 16. september 1944, frå august 1944 under namnet Uus Postimees, medan ho frå 1945 igjen fekk det gamle namnet Postimees. Frå 1. mai 1948 og fram til 1990 vart ho gjeven ut som ei kommunistisk avis under namnet Edasi («Framover»).

Postimees i dag 
Etter det nye sjølvstendet vart Postimees stifta på nytt i 1991. Eigar er Eesti Meedia Gruppe, der det norske mediekonsernet Schibsted i dag har 92,5 % av aksjane.

Til Postimees-gruppa høyrer også regionsavisene Tartu Postimees, Pärnu Postimees, Sakala, Virumaa Teataja, Järvamaa Teataja og Valgamaalane. Frå og med 1995 kom Postimees òg ut i ei internettutgåve. Sidan 2005 har det også kome ut ei russiskspråkleg utgåve av dagsavisa, i eit opplag på 25 000.

Hovudredaksjonen ligg i Tallinn, med regionkontor i Tartu.

Kjelder

Bakgrunnsstoff 

 Postimees (på estisk og russisk)
 Schibsted-konsernet
 Eeste ajalehtede liit (Estonian Newspaper Association (på estisk og engelsk)

Estiske aviser
Skipingar i 1856
Ago Markvardt

Ago Markvardt () er ein tidlegare sovjetisk/estisk kombinertløpar. 

Under OL i 1994 på Lillehammer låg Markvardt på andreplass etter hopprennet, men fall ned på femteplassen etter langrennet. Saman med Allar Levandi og Magnar Freimuth kom det estiske laget på fjerde plass i lagkonkurransen. 

I 1997 gjekk Markvardt igjen glipp av ein medalje ved ein internasjonal meisterskap, då han vart nummer 4 i normalprogrammet under verdsmeisterskapen i Trondheim.

Det beste resultatet til Markvardt i ei verdscupøving var ein åttandeplass i 1994 i Trondheim, ei plassering han tangerte i 1996 i Lahti.

Bakgrunnsstoff 
 Resultatoversikt hjå FIS  (på engelsk)
 

Estiske kombinertløparar
Sovjetiske kombinertløparar
Estiske deltakarar under vinter-OL 1992
Kombinertløparar under vinter-OL 1992
Estiske deltakarar under vinter-OL 1994
Kombinertløparar under vinter-OL 1994
Estiske deltakarar under vinter-OL 1998
Kombinertløparar under vinter-OL 1998
Folk frå Tartu maakond
Den estiske songfestivalen

Den estiske songfestivalen (estisk üldlaulupidu) er ein festival som vert arrangert i Tallinn, hovudstaden i Estland, i juli kvart femte år. Den siste vart arrangert i 2014, den neste er planlagt til 2019. Festivalane vert no haldne på songarfeltet i Tallinn.

I 2003 blei songfestivalen teken med på UNESCO si liste over viktig immateriell verdsarv.

Historie 
Tradisjonen med songfestivalar kom i stand som ein del av den estiske nasjonsbygginga på 1800-talet. Den første vart arrangert i Tartu sommaren 1869. Ein av initiativtakarane var Johann Voldemar Jannsen. I den første festivalen deltok 822 mannssongararar og 56 instrumentalister. Frå og med den fjerde festivalen deltok òg blanda kor og i 1896 flytta arrangementet til Tallinn.

Songfestivalen spelte gjennom den syngande revolusjonen ein sentral rolle i den estiske frigjeringskampen, og etter frigjeringa har festivalen vore bruke til å mobilisere ein nasjonal identitet innan den estiske majoriteten i Estland.

Dei siste åra er arrangementet profilert som ein song- og dansefestival. Festivalen samlar titusenar av deltakarar og hundretusenar av tilhøyrarar.

Bakgrunnsstoff 
 Engelsk nettside
 Estisk sangfestival i samklang og disharmoni

Estisk musikk
Estisk kultur
Musikkfestivalar
Immateriell kulturarv
Fårö

Fårö er ei særprega øy nordaust for Gotland, skild frå Gotland av Fårösund. Arealet til Fårö er 113 km². Øya er ei moreneøy med mange små innsjøar. I dei austlege delane av øya finn ein det særeigne flygesandområdet Ulla Hau. 

I sommarmånadene er øya godt besøkt av turistar, inkludert ein og annan profilert politikar; den faste folkesetnaden er mindre, men inkluderte tidlegare Ingmar Bergman. På Fårö finn ein også Kutens bensin. Det austlegaste punktet er Fårö fyrplats med det 30 meter høge fyret Holmudden.

Heilt inn på 1990-talet var det forbode for utlendingar å reise til nordre Gotland og Fårö. Store skilt ved vegkanten på fleire språk informerte besøkjande om dette, og dette vart handheva strengt. Etter at Sverige vart medlem av EU, kunne den svenske regjeringa ikkje lenger halde fram denne praksisen.

Galleri

Sjå òg 
 Fårö kyrka

Bakgrunnsstoff 

 Alt om Fårö. Folkesetnad, restaurantar og informasjon om Fårö, samt oversiktskart
 Fårö Web-Fårös egen hjemmeside. Folkesetnad, reiser, hendingar

Øyar i Austersjøen
Øyar i Sverige
Gotland
Aleksander Tammert

Aleksander Tammert () er ein estisk diskoskastar. Sidan byrjinga av 2000-talet har han høyrt til verdstoppen i diskoskast med tredjeplass i EM såvel som OL. Tammert deltek også i sommar-OL 2012, der han også var flaggberar for Estland.

Medaljar 
 Bronse i diskos under Sommar-OL 2004 i Aten
 Bronse i diskos under EM i friidrett 2006 i Göteborg

Bakgrunnsstoff 
 IAAF-profil for Aleksander Tammert

Fotnotar 

Estiske diskoskastarar
Olympiske bronsemedaljevinnarar for Estland
Estiske deltakarar under sommar-OL 1996
Friidrettsutøvarar under sommar-OL 1996
Estiske deltakarar under sommar-OL 2000
Friidrettsutøvarar under sommar-OL 2000
Medaljevinnarar under sommar-OL 2004
Estiske deltakarar under sommar-OL 2004
Friidrettsutøvarar under sommar-OL 2004
Estiske deltakarar under sommar-OL 2008
Friidrettsutøvarar under sommar-OL 2008
Estiske deltakarar under sommar-OL 2012
Friidrettsutøvarar under sommar-OL 2012
Folk frå Tartu
Windows XP

Windows XP (kodenamn Whistler, òg kjend som Windows NT 5.1 (nokre utgåver òg NT 5.2)) er eit operativsystem frå Microsoft. Operativsystemet vart offisielt utgjeve 25. oktober 2001. Dei to bokstavane «X» og «P», kjem av det engelske ordet eXPerience (røynsle). Frå Windows XP har Microsoft Windows fått ny flagg-logo. Windows XP finst på nynorsk. Brukarar med gyldig lisens kan laste ned språkgrensesnittpakkene gratis frå Microsoft sine nettsider.

Utgåver 
 Windows XP Home
 Windows XP Professional - Inkludert mellom anna IIS for å kunne setja opp maskinen som nett-tenar
 Windows XP Starter - For bruk i utviklingsland
 Windows XP Media Center - For spesielle multimeda-datamaskinar, òg kalla "stove-PC-ar"
 Windows XP Tablet PC - For handheldte maskinar
 Windows XP Embedded - For bruk i forbrukarelektronikk. Til dømes minibankar, billettautomatar, elektroniske informasjonstavler o.s.b.
 Windows XP Professional x64 - For bruk med 64-bits prosessorerar, inkluderer stønad for mykje mer internminne enn 32-bitsutgåvene
 Windows XP Home N - Har ikkje Windows Media Player installert
 Windows XP Professional N - Har ikkje Windows Media Player installert

Til XP er det utgjeve tre oppdateringspakker, såkalla "Service Packs". Om ein hadde oppdatert frå Internet Explorer 6 til Internet Explorer 7 eller 8 før installasjonen av Service Pack 3, så kan ein ikkje nedgradera til Internet Explorer 6 igjen.

Kjelder

Microsoft Windows
Allar Levandi

Allar Levandi () er ein tidlegare estisk kombinertløpar som fyrst representerte Sovjetunionen og seinare Estland. Han oppnådde dei fremste resultata sine på slutten av 1980-åra og byrjinga av 1990-åra, medan han framleis representerte Sovjetunionen. 

Han deltok tre gonger i OL, i 1988 for Sovjetunionen, og deretter for Estland i 1992 og 1994. Under OL i 1988 i Calgary tok han bronse individuelt, og dette var høgdepunktet i karrieren hans. 

Året før hadde han saman med Sergej Tsjervjakov og Andrej Dundukov teke bronse i lagkonkurransen for Sovjetunionen under VM i 1987 i Oberstdorf. Han gjekk for det estiske laget som enda på fjerdeplass under OL på Lillehammer i 1994.

I verdscupen vart Levandi nummer to samanlagt i sesongen 1989/90. 

Allar Levandi er gift med den tidlegare sovjetiske kunstløparen Anna Kondrasjova.

Bakgrunnsstoff 
 
 
 

Estiske kombinertløparar
Sovjetiske kombinertløparar
Olympiske bronsemedaljevinnarar for Sovjetunionen
Medaljevinnarar under vinter-OL 1988
Sovjetiske deltakarar under vinter-OL 1988
Kombinertløparar under vinter-OL 1988
Estiske deltakarar under vinter-OL 1992
Kombinertløparar under vinter-OL 1992
Estiske deltakarar under vinter-OL 1994
Kombinertløparar under vinter-OL 1994
Folk frå Tallinn
Arvo Pärt

Arvo Pärt () er ein estisk komponist, ofte identifisert med minimalismen, meir spesifikt mystisk minimalisme eller heilag minimalisme. Pärt vert sett på som ein pioner innan denne musikkretninga, på linje med samtidige som Henryk Górecki og John Tavener. Arvo Pärt er best kjend for korverka sine.

Bakgrunnsstoff 

 Henrik Marstal: Arvo Pärt – Længslen efter de hvide tangenter (dansk biografi)

Estiske komponistar
Minimalistiske komponistar
Folk frå Järva maakond
Andrus Värnik

Andrus Värnik () er ein estisk friidrettsutøvar. 

Han vann gull i spydkast under VM i 2005 i Helsingfors, og tok dermed den fyrste estiske gullmedaljen i ein verdsmeisterskap i friidrett. Han vann før den norske olympiameisteren Andreas Thorkildsen og tittelforsvararen, Sergej A. Makarov frå Russland.

Under VM 2003 tok han sølv bak Makarov og framfor tyske Boris Henry.

VM-medaljar 
 VM 2005  Helsingfors – Gull i spydkast
 VM 2003  Paris – Sølv i spydkast

Bakgrunnsstoff 
 IAAF-profil for Andrus Värnik

Estiske spydkastarar
Estiske deltakarar under sommar-OL 2000
Friidrettsutøvarar under sommar-OL 2000
Estiske deltakarar under sommar-OL 2004
Friidrettsutøvarar under sommar-OL 2004
Folk frå Valga maakond
Hundreår

Eit hundreår eller  sekel er ein periode på hundre år. 

I den julianske og den gregorianske kalenderen vert hundreåra rekna etter Kristi fødsel, slik at til dømes det fjortande hundreåret byrjar i år 1301 og sluttar med år 1400, nesten synonymt med 1300-talet. Det gjeldande hundreåret er det tjueførste hundreåret etter Kristi fødsel.

Framandordet centennium, lite nytta på norsk, er latin og samansett av centum, som tyder 'hundre', og annus, som tyder 'år'. Sekel kjem frå latin sæculum og tyder 'tidsalder'. Ordet kunne i antikken ha tydingar som viste til regjeringstida for ein fyrste eller ei ein manns levetid, men no vert ordet nytta synonymt med ordet 'hundreår'.

Liste over hundreåra e.Kr.: 

 1. hundreåret 
 100-talet 
 200-talet 
 300-talet
 400-talet 
 500-talet 
 600-talet 
 700-talet 
 800-talet
 900-talet
 1000-talet
 1100-talet
 1200-talet
 1300-talet
 1400-talet
 1500-talet
 1600-talet
 1700-talet
 1800-talet
 1900-talet
 2000-talet

Dei 20 siste hundreåra f.Kr.: 

 1. hundreåret f. Kr. 
 100-talet f.Kr. 
 200-talet f.Kr. 
 300-talet f.Kr.
 400-talet f.Kr. 
 500-talet f.Kr. 
 600-talet f.Kr. 
 700-talet f.Kr. 
 800-talet f.Kr.
 900-talet f.Kr.
 1000-talet f.Kr.
 1100-talet f.Kr. 
 1200-talet f.Kr. 
 1300-talet f.Kr.
 1400-talet f.Kr. 
 1500-talet f.Kr. 
 1600-talet f.Kr. 
 1700-talet f.Kr. 
 1800-talet f.Kr.
 1900-talet f.Kr.

Sjå òg 
 Fin de siècle
 År

Måleiningar for tid